**Ministru kabineta noteikumu projekta „Grozījumi Ministru kabineta 2014.gada 13.maija noteikumos Nr.243 „Noteikumi par valsts un Eiropas Savienības atbalsta piešķiršanu investīciju veicināšanai lauksaimniecībā”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2014.gada 13.maija noteikumos Nr.243 „Noteikumi par valsts un Eiropas Savienības atbalsta piešķiršanu investīciju veicināšanai lauksaimniecībā”” (turpmāk – noteikumu projekts) ir sagatavots, pamatojoties uz Lauksaimniecības un lauku attīstības likuma 5.panta 3.¹ un ceturto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts un Eiropas Savienības atbalsta pasākumu mērķis ir veicināt konkurences iespējas lauksaimniecības produktu ražošanas un pārstrādes jomā. Spēkā esošie Ministru kabineta 2014.gada 13.maija noteikumi Nr.243 „Noteikumi par valsts un Eiropas Savienības atbalsta piešķiršanu investīciju veicināšanai lauksaimniecībā” (turpmāk – noteikumi Nr.243) nosaka valsts atbalsta pasākumus lauksaimniecības attīstībai, tā apmēru, piešķiršanas kritērijus un kārtību.Lai veicinātu investīciju piesaisti lauksaimniecības nozares modernizēšanai un sekmīgi izmantotu Eiropas Savienības piedāvātā atbalsta iespējas, noteikumos Nr.243 paredzēts atbalsts kredītprocentu daļējai dzēšanai.Pēc Lauku atbalsta dienesta sniegtās informācijas, noteikumu Nr.243 atbalsta pasākumā „Kredītprocentu daļēja dzēšana atbilstīgām lauksaimniecības pakalpojumu kooperatīvajām sabiedrībām” pieprasījums pārsniedz pieejamo finansējumu par 500 000 *euro*, bet atbalsta pasākumā „Kredītprocentu daļēja dzēšana lauksaimniecības produktu pārstrādes komersantiem” veidojas neapgūts finansējums 500 000 *euro* apmērā.Lai Lauku atbalsta dienestam nebūtu jāpiemēro proporcionālais samazinājums, ir nepieciešams izdarīt grozījumus noteikumos Nr.243 un pārdalīt esošo finansējumu. Noteikumu projekta 1.punktā ir palielināts finansējums no 350 000 līdz 850 000 *euro*, bet 2.punktā ir samazināts atbalsta pasākumam piešķirtais finansējums līdz 6 000 000 *euro*.Tā kā uz noteikumos Nr.243 pieejamo atbalstu ir iesniegti vairāk nekā 1350 iesniegumi, lai Lauku atbalsta dienestam mazinātu administratīvo slogu, noteikumu projekta 3. un 4.punktā ir redakcionāli precizētas tiesību normas, kas ļaus administrēt iesniegtos iesniegumus atbilstoši normatīvajos aktos noteiktajiem termiņiem.Noteikumu projekta 5.punktā ir aktualizēts spēkā esošā normatīvā akta nosaukums.Tā kā kredītiestādes ir definējušas terminu „īstermiņa aizdevums”, noteikumu projekta 6., 11. un 17.punktā ir svītrots noteiktais termiņš, tāpēc savu nozīmi zaudē noteikumu punkti, kas ir svītroti ar noteikumu projekta 8., 13. un 18.punktu.Lai tiesību norma būtu skaidra un nepārprotama un atbilstu atbalsta nosacījumiem kopš 2011.gada, kad tika uzsākta kredītprocentu daļēja dzēšana par lauksaimniecības zemes iegādei ņemtiem kredītiem, noteikumu projekta 7.punktā ir precizēta redakcija. Noteikumu projekta 9., 10., 12., 14.., 15., 16., 19., 20., 21. un 22.punktā ir precizēta noteikumos Nr.243 lietotā terminoloģija un atsauces uz noteikumu punktiem.Īstenotais atbalsta pasākums nedublēs jau īstenotos atbalsta pasākumus investīcijām saimniecību un pārstrādes uzņēmumu modernizācijai, bet gan būs papildu atbalsta instruments, nepārsniedzot kopējo investīciju projekta atbalsta intensitāti.Uz atbalstu var pretendēt jebkura persona, kura veic investīcijas lauku un lauksaimniecības attīstībā un kura atbilst noteikumu projekta tiesību normās minētajām prasībām. |
| 3. | Projekta izstrādē iesaistītās institūcijas | Zemkopības ministrija un Lauku atbalsta dienests |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskas un juridiskas personas, kas nodarbojas ar lauksaimniecisko ražošanu, lauksaimniecības produktu pārstrādes uzņēmumi un lauksaimniecības pakalpojumu kooperatīvi – kopā aptuveni 1350 valsts atbalsta saņēmēju |
| 2. | Tiesiskā regulējuma ietekme uz tautsaimniecību un administratīvo slogu |  Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

*Anotācijas III, IV un V sadaļa – projekts šo jomu neskar.*

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par noteikumu projektu lauksaimnieku nevalstiskās organizācijas ir informētas, nosūtot noteikumu projektu uz to e-pasta adresēm. |
| 2. | Sabiedrības līdzdalība projekta izstrādē | Noteikumu projekta izstrādē iesaistījās Lauksaimniecības Organizāciju sadarbības padome, biedrība „Zemnieku saeima” un Latvijas pārtikas uzņēmumu federācija. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās Zemkopības ministrija un Lauku atbalsta dienests. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Projekts šo jomu neskar. |
| 3. | Cita informācija | Nav. |

Zemkopības ministrs J.Dūklavs

06.11.2014. 9:51

662

L.Voiče

67027121, Linda.Voice@zm.gov.lv